Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 994/13/4406	Topoľčany, 27.5.2015
EEČ : 2-35-15-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Topoľčany zo dňa 3.4.2014, spisová značka Pv 994/13/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 09. 12. 2013 o 20.40 hod. v obci Podhradie, okres Topoľčany, na ulici pred miestnymi potravinami "Bosanova" neoprávnene prechovával pre vlastnú potrebu plastové vrecko s tlakovým uzáverom obsahujúce sušené konope (marihuanu) s hmotnosťou 269 mg obsahujúce viac ako 10 mg účinnej látky THC, ktoré množstvo je spôsobilé po aplikovaní ovplyvniť stav ľudskej psychiky pôsobením na centrálny nervový systém a predstavuje minimálne jednu obvykle jednorazovú dávku drogy, pričom rastliny rodu cannabis (konopa) sú podľa zákona NR SR č. 139/98 Z. z. o omamných látkach, psychotropných látkach a prípravkov v znení neskorších predpisov zaradené I. skupiny omamných látok. 

Uznesením prokurátora Okresnej prokuratúry Topoľčany zo dňa 3.4.2014, spisová značka Pv 994/13/4406, bola určená obvinenému skúšobná doba v trvaní 12 mesiacov.
Odôvodnenie:
     Námestník Okresnej prokurátorky v Topoľčanoch uznesením spisová značka Pv 994/2013/4406 zo dňa 03. 04. 2014, právoplatným dňa 11. 04. 2014 podmienečne zastavil trestné stíhanie  proti obvinenému XXXXX trestne stíhanému pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. l Tr. zák., na skutkovom základe uvedenom vo výrokovej časti tohto uznesenia.
    Podľa § 216 ods. 2 Tr. por. bola obvinenému stanovená skúšobná doba v trvaní 1 rok, ktorá začala plynúť odo dňa právoplatnosti uvedeného rozhodnutia.

     U obvineného XXXXX dňom 11. 04. 2015 uplynula skúšobná doba podmienečného zastavenia trestného stíhania .

     Bolo preto vykonané šetrenie, v rámci ktorého bolo zistené, že obvinený v období od 11. 04. 2014 do 11. 04. 2015 nebol postihnutý za priestupok, ani sa nedopustil žiadneho trestného činu, v súčasnosti nie je trestne stíhaný. Zo správy Obce XXXXX vyplýva, že v mieste bydliska sa obvinený správa slušne, jeho povesť je dobrá, aktuálne pracuje v Čechách, pričom do miesta trvalého bydliska chodí cez víkendy. Žije v spoločnej domácnosti s matkou a sestrou. Zo správy Obvodného oddelenia PZ Topoľčany vyplýva, že obvinený v sledovanom období nespáchal žiadny trestný čin, ani priestupok. Z odpisu registra trestov zo dňa 26. 05. 2015 je zrejmé, že okrem rozhodnutia o podmienečnom zastavení trestného stíhania v registri trestov nemá žiadny ďalší záznam. Lustráciou v systéme Avízo bolo zistené, že obvinený v súčasnosti nie je trestne stíhaný v inej trestnej veci.
      V zmysle ustanovenia § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

     V prípade obvineného XXXXX s poukazom na vyššie uvedené skutočnosti možno konštatovať, že v skúšobnej dobe sa osvedčil.

3

     Z týchto dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hollý
prokurátor